Babelscape/SREDFM huggingface dataset:
Δημήτρης Κλης

Ο Δημήτρης Κλης είναι Έλληνας πρώην διεθνής ποδοσφαιριστής, που αγωνιζόταν στη θέση του δεξιού κυνηγού.

Ξεκίνησε την καριέρα του στον ΠΑΟ στα τέλη της δεκαετίας του '70, ενώ αγωνίσθηκε ως δανεικός και στην ομάδα της Δόξας Δράμας. 

Το Δεκέμβριο του 1983 παραχωρήθηκε από τους "πράσινους" (μαζί με το Σημαιοφορίδη), στο Αιγάλεω, με το οποίο έπαιξε έως και το 1987 σε Α' και Β' Εθνική.

Διέκοψε αρκετά πρόωρα την αγωνιστική του καριέρα, καθώς δεν κατάφερε να ξεπεράσει εντελώς ένα άσχημο τραυματισμό που υπέστη το 1986, από τον αμυντικό του Αχαρναϊκού Μάγγο. Πάντως, συνέχισε την ενεργό δράση, με τα χρώματα του Αχαρναϊκού, αλλά και του Πανηλειακού, σε χαμηλότερες κατηγορίες.

Ήταν διεθνής με την ομάδα των Νέων. Και οι δυο γιοί του, Βασίλης και Κωνσταντίνος, αγωνίσθηκε με τα χρώματα του Αιγάλεω, την περίοδο 2008-09 ο πρώτος και τις περιόδους 2012-13 & 2013-14 ο δεύτερος.
Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Εθνικής Ελλάδας U19
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Αιγάλεω Α.Ο.
Γκουέλφο Ζαμπόνι

Ο Γκουέλφο Ζαμπόνι ("Guelfo Zamboni") ήταν Ιταλός διπλωμάτης, ο οποίος υπηρέτησε, μεταξύ άλλων, στην Θεσσαλονίκη κατά την περίοδο της Γερμανικής κατοχής της πόλης.

Γεννήθηκε το 1897 στην Σάντα Σοφία ντι Ρομάνια (Santa Sofia di Romagna) του Φορλί. Όταν οι δυνάμεις του Άξονα κατέλαβαν την Ελλάδα και την διαμοίρασαν σε τρεις ζώνες κατοχής, ο Ζαμπόνι τοποθετήθηκε Γενικός Πρόξενος της Ιταλίας στην Θεσσαλονίκη, η οποία υπαγόταν στη Γερμανική ζώνη κατοχής και η οποία διέθετε τη μεγαλύτερη Εβραϊκή κοινότητα στην Ελλάδα (περίπου 56.000 άτομα).

Στις αρχές της Κατοχής οι Γερμανοί δεν ήσαν ιδιαίτερα σκληροί απέναντι στους Εβραίους, αν και ασφαλώς εκδήλωναν με κάθε τρόπο τον αντισημιτισμό τους. Η στάση των Γερμανών απέναντι στους Εβραίους άρχισε να σκληραίνει τον Ιούλιο 1942, οπότε και συγκέντρωσαν 9.000 άρρενες στην Πλατεία Ελευθερίας της Θεσσαλονίκης, όπου, ύστερα από ταπεινώσεις και ξυλοδαρμούς με την πρόφαση της καταγραφής τους, άρχισαν να τους στέλνουν για καταναγκαστική εργασία σε στρατιωτικά έργα (δρόμοι, γέφυρες κτλ.) στη Δυτική Μακεδονία. Το 1943 άρχισαν οι συστηματικές διώξεις των Εβραίων στις ζώνες της Γερμανικής κατοχής. Ο Ζαμπόνι, αντιδρώντας στα απάνθρωπα μέτρα των «συμμάχων» του κατέβαλε πολλές προσπάθειες για να περιορίσει τις μεταγωγές των Εβραίων προς τα στρατόπεδα εξόντωσης. Επειδή, όπως αναμενόταν, η φωνή του δεν ακουγόταν από τους σκληρούς Γερμανούς, εφοδίασε, σε συνεργασία με τον υποπρόξενο και στρατιωτικό ακόλουθο - σύνδεσμο με τη γερμανική διοίκηση λοχαγό Λουτσίλο Μέρτσι (Lucillo Merci) όσους Εβραίους μπόρεσε με πλαστά (προσωρινά) πιστοποιητικά ιθαγένειας, ύστερα από συνεννόηση με τον Υπουργό Εσωτερικών στη Ρώμη. Η ενέργειά του αυτή επέτρεψε σε 280 Εβραίους να διαφύγουν από τη ζώνη κατοχής των Γερμανών και τα «τρένα του θανάτου», με τα οποία μεταφέρονταν κυρίως στο Άουσβιτς και να καταφύγουν στην Ιταλική ζώνη κατοχής στην Αθήνα. Την ίδια πολιτική ακολούθησε και ο διάδοχός του Τζουζέπε Καστρούτσιο (Giuseppe Castruccio).

Για τις προσπάθειές του αυτές και σε αναγνώριση των υπηρεσιών που προσέφερε στους Εβραίους της Θεσσαλονίκης, ο Ισραηλινός Πρεσβυς στη Ρώμη Αβί Πάζνερ (Avi Pazner) του απένειμε, το 1992, το χρυσό μετάλλιο του Μουσείου «Yad Va-Shem» της Ιερουσαλήμ και τον τίτλο του «Δίκαιου ανάμεσα στα Έθνη» (εβρ. Chasidei Umot HaOlam).

Ο Ζαμπόνι απεβίωσε το 1994. Ο Ισραηλινός εκπρόσωπος της Πρεσβείας στην Ιταλία δήλωσε μετά τον θάνατό του: «"Το κράτος του Ισραήλ χαιρετίζει με συγκίνηση και θαυμασμό την μνήμη του Γκουέλφο Ζαμπόνι, ο οποίος στις πιο δύσκολες ώρες αντιτάχθηκε στη βαρβαρότητα σώζοντας από τον θάνατο εκατοντάδες Εβραίους"».
Δημήτρης Παπανικολάου

Ο Δημήτρης Παπανικολάου (γενν. 7 Φεβρουαρίου 1977) είναι Έλληνας πρώην προπονητής και πρώην καλαθοσφαιριστής. Αγωνιζόταν ως σούτινγκ γκαρντ, σμολ φόργουορντ και πάουερ φόργουορντ.
Δήμος Παρελίων

thumb|200px|Η θέση του δήμου στο νομό Κέρκυρας
Ο Δήμος Παρελίων ήταν δήμος του νομού Κέρκυρας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κέρκυρας. Βρισκόταν στην μέση Κέρκυρα, στα δυτικά παράλια. Περιλάμβανε τα χωριά Σιναράδες, Πέλεκας, Κοκκίνι, Αι Γιάννης, Βάτος, Γιαννάδες, Μάρμαρο, Αφρα και Κομπίτσι.

Το δημαρχείο βρισκόταν στο δρόμο από το Κοκκίνι προς τον Αι Γιάννη, στην περιοχή Κεφαλόβρυσο.
Τέσσερεις Κρήνες

thumb|230px|Η Κρήνη της Πίστης ή της Άρτεμης.
Οι Τέσσερεις Κρήνες (ιταλικά: Le Quattro Fontane) είναι τοποθετημένες στις γωνίες των κτιρίων που σχηματίζουν σταυροδρόμι, στη συμβολή των Via del Quirinale / Via XX Settembre με την Via delle Quattro Fontane, στη Ρώμη. Κατασκευάστηκαν κατά τη διάρκεια της αναδιαμόρφωσης της Ρώμης από τον Πάπα Σίξτο Ε΄, κατά κόσμον Φελίτσε Περέττι, που έλαβε χώρα κατά την περίοδο 1585 – 1590. Καθεμία από τις κρήνες απεικονίζει μια ξαπλωμένη θεότητα, ανάμεσα σε ζώα και βλάστηση. 

Η μία απεικονίζει έναν ξαπλωμένο θεό, στο πλάι του οποίου στέκεται μία λύκαινα. Πρόκειται για σαφή απεικόνιση του ποταμού που διαρρέει τη Ρώμη, του Τίβερη, εφόσον η πόλη κατά την αρχαιότητα συνδέθηκε με το ζώο αυτό χάρη σε έναν αρχαίο μύθο, που θέλει τους ιδρυτές της, Ρώμο και Ρωμύλο, να ανατράφηκαν από μία λύκαινα. Η δεύτερη αντρική μορφή ίσως είναι ο Νείλος ή ο Άρνος. Η μία από τις δύο γυναικείες μορφές είναι η Πίστη ή η θεά Άρτεμις με ένα σκυλάκι. Η άλλη γυναικεία μορφή, είναι ξαπλωμένη σε έναν πλούσιο κήπο με ένα πτηνό στο πλάι της, και πρόκειται για τη Δύναμη ή τη θεά Ήρα. Οι τρεις είναι έργα του Ντομένικο Φοντάνα και η τέταρτη, με τις πλάτες στο Βορρά, είναι του Πιέτρο ντα Κορτόνα.

Τα κτίρια στις γωνίες των οποίων ενσωματώθηκαν οι κρήνες κατασκευάστηκαν λίγο αργότερα. Επίσης χάρις σε αυτές ονομάστηκε ο παρακείμενος δρόμος "Οδός των Τεσσάρων Κρηνών" (Via delle Quattro Fontane). Από το σταυροδρόμι αυτό έλαβε και το όνομά της η εκκλησία Σαν Κάρλο άλλε Κουάτρο Φοντάνε ("San Carlo alle Quattro Fontane"), γνωστή και ως Σαν Καρλίνο, που κατασκεύασε ο Φραντσέσκο Μπορομίνι μεταξύ του 1638 και 1663.

Το σταυροδρόμι αυτό βρίσκεται στο υψηλότερο σημείο του Κυρινάλιου λόφου. Αν κάποιος σταθεί εκεί, κοιτώντας σε τρεις διαφορετικές κατευθύνσεις, έχει θέα σε τρεις μακρινούς οβελίσκους: αυτόν στην Πιάτσα ντελ Εσκουιλίνο, ακριβώς μπροστά στη Σάντα Μαρία Ματζόρε, αυτόν στην Τρινιτά ντει Μόντι, πάνω από την Πιάτσα ντι Σπάνια και τέλος αυτόν στην Πιάτσα ντελ Κουιρινάλε. Οι τρεις αυτοί οβελίσκοι τοποθετήθηκαν σαν οροθέσιο για τους προσκυνητές.

thumb|center|800px|"Το σταυροδρόμι ανάμεσα στη Via delle Quattro Fontane και την Via del Quirinale στη Ρώμη (πανόραμα 270 μοιρών)."
Ντούσαν Κέτσμαν

<br>

Ο Ντούσαν Κέτσμαν (σερβική γλώσσα: "Душан Кецман", 6 Νοεμβρίου 1977) είναι Σέρβος καλαθοσφαιριστής.

thumb|200px|Ο Ντούσαν Κέτσμαν

Ο Κέτσμαν έκανε τα πρώτα του μπασκετικά βήματα ως έφηβος στην Μπεοπετρόλ Βελιγραδίου. Την περίοδο 2001 - 02 αγωνίστηκε στη Ζελέζνικ, πριν περάσει την επόμενη χρονιά στην Παρτιζάν. Το 2004 υπέγραψε για το Μακεδονικό, αφήνοντας την ομάδα τον Δεκέμβριο της ίδιας χρονιάς. Αγωνίστηκε στη συνέχεια στην Έφες Πίλσεν ( Τουρκία ), την Οστάνδη ( Βέλγιο ), στην Κίεβ (Ουκρανία, 2005-06), στην Παρτιζάν Βελιγραδίου (Σερβία, 2006-08) και απτο καλοκαίρι του 2008 ανήκει στον Παναθηναϊκό. Έχει κατακτήσει το Πρωτάθλημα Σερβίας - Μαυροβουνίου με την Παρτιζάν το 2003, το 2004, το 2007 και το 2008, το Κύπελλο Σερβίας 2008, την Αδριατική Λίγκα το 2007 και το 2008, το κύπελλο Ελλάδας το 2009, το Πρωτάθλημα της Ευρωλίγκα Ανδρών και το 2009 το Πρωτάθλημα Ελλάδας το 2009. Την περίοδο 2007-08 ο Κέτσμαν είχε μέσο όρο στην Ευρωλίγκα 10,9 πόντους (61,9% στα δίποντα, 37,3% στα τρίποντα, 75,8 στις ελεύθερες βολές), 5 ριμπάουντ, 2 ασίστ και 1 κλέψιμο.


Κατηγορία:Σέρβοι καλαθοσφαιριστές
Κατηγορία:Γιουγκοσλάβοι καλαθοσφαιριστές
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές ΠΑΟ
Κατηγορία:Καλαθοσφαιριστές Κιέβου
Κατηγορία:Καλαθοσφαιριστές Σοράλ Ροάν
Κατηγορία:Καλαθοσφαιριστές Οστάνδης
Κατηγορία:Καλαθοσφαιριστές ΦΜΠ Ζελέζνικ
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές σερβικών συλλόγων
Κατηγορία:Καλαθοσφαιριστές γαλλικών συλλόγων
Κατηγορία:Σμολ φόργουορντ
Κατηγορία:Σούτινγκ γκαρντ
Θερινοί Παραολυμπιακοί Αγώνες 2008

thumb|200px|"Ουρανός, Γη, και Άνθρωποι", έμβλημα των Παραολυμπιακών Αγώνων του Πεκίνου.
Οι Θερινοί Παραολυμπιακοί Αγώνες 2008 ήταν η 13η διοργάνωση στην ιστορία του θεσμού των Παραολυμπιακών Αγώνων και διεξήχθησαν στο Πεκίνο της Κίνας από τις 6 έως τις 17 Σεπτεμβρίου 2008. Η ηπειρωτική Κίνα φιλοξένησε τους περισσότερους αθλητές. Όπως συνέβη και με τους Θερινούς Ολυμπιακούς Αγώνες τα αγωνίσματα της ιππασίας διεξήχθησαν στο Χονγκ Κονγκ, ενώ η ιστιοπλοΐα στο Κινγκντάο. 

Στις 26 Ιουνίου 2005, η Ολυμπιακή Επιτροπή του Πεκίνου ανακοίνωσε πως το σλόγκαν των αγώνων θα ήταν το "One World, One Dream" / Ένας Κόσμος, Ένα Όνειρο ( Κινέζικα: 同一个世界 同一个梦想|t=同一個世界 同一個夢想 ). 

Έλαβαν μέρος περίπου 4.000 αθλητές από 148 χώρες. Πρόκειται για το μεγαλύτερο αριθμό χωρών που συμμετείχαν ποτέ σε Παραολυμπιακούς, δώδεκα περισσότερες από την Αθήνα και κατά συνέπεια αρκετές χώρες έλαβαν μέρος για πρώτη φορά.
Αλεξάντερ Στογιάνοβιτς

Ο Αλεξάντερ Στογιάνοβιτς (Σερβικά: Александар Стојановић), (Κραούγιεβατς, Σερβία, 19 Ιουνίου 1954, 1.93 μ.) είναι Σέρβος πρώην διεθνής τερματοφύλακας, ο οποίος αγωνίσθηκε και στο Ελληνικό Πρωτάθλημα ποδοσφαίρου, τη δεκαετία του' 80. Του είχε δοθεί το παρατσούκλι "Ντίκα", που σημαίνει άγριος.

Έγινε ιδιαίτερα γνωστός όταν συμμετείχε με την ομάδα του Ερυθρού Αστέρα Βελιγραδίου στον διπλό τελικό του Κυπέλλου ΟΥΕΦΑ, το 1979 με αντίπαλο την Μπορούσια Μενχενγκλάντμπαχ (1-1, 0-1). Είχε 2 διεθνείς συμμετοχές με την Εθνική Γιουγκοσλαβίας, σε φιλικά παιχνίδια απέναντι στην Εθνική Ιταλίας και στην Εθνική Αργεντινής, το έτος 1979. Επίσης είχε 4 συμμετοχές με την Εθνική Γιουγκοσλαβίας U-21.

Ξεκίνησε την αγωνιστική του σταδιοδρομία στην ομάδα της γενέτειράς του (Radnički Kragujevac) και μετά από 5 έτη παραμονής του εκεί μετεγγράφηκε στον Ερυθρό Αστέρα (1976).
Σε 7 έτη στην ομάδα του Βελιγραδίου κατάκτησε τρία πρωταθλήματα και ένα κύπελλο.

Ήρθε στην Ελλάδα το Δεκέμβριο του 1983, όταν μεταγράφηκε στο Αιγάλεω (μαζί με το συμπαίκτη του Τσβίτσε Μπλαγκόεβιτς), με το οποίο πραγματοποίησε εξαιρετικές εμφανίσεις. Στην Αιγάλεω έπαιξε για 2,5 χρόνια, μέχρι τον Ιούνιο του 1986, οπότε υπέγραψε στον Διαγόρα Ρόδου, συνεχίζοντας τη θητεία του στο πρωτάθλημα Α' Εθνικής, έως τον Δεκέμβριο του 1986.

Στη συνέχεια, επέστρεψε στη Γιουγκοσλαβία και αγωνίσθηκε για λογαριασμό της Βοϊβοντίνα, για 6 μήνες, μέχρι τον Ιούνιο του 1987, αγωνιζόμενος 8 φορές με τα χρώματα της νέας του ομάδας, στην οποία έμελε να κλείσει την καριέρα του. Μετά την ολοκλήρωση της ενεργού καριέρας του, εργάσθηκε ως προπονητής τερματοφυλάκων στους συλλόγους του Ερυθρού Αστέρα, της Λέφσκι Σόφιας και της Λοκομοτίβ Μόσχας.
Έμβλημα των Μαλδίβων

right|180px|thumb|To έμβλημα των Μαλδίβων.
Το Εθνικό Έμβλημα των Μαλδίβων αποτελείται από ένα δένδρο κοκκοφοίνικα (σύμβολο ζωντάνιας του λαού και πηγή ανάπτυξης), μία ημισέληνο (σύμβολο του Ισλάμ) και δύο διασταυρούμενες σημαίες της χώρας με την παραδοσιακή ονομασία του κράτους. Το αστέρι που συνοδεύει την ημισέληνο αποτελεί σύμβολο της κυριαρχίας του Ισλάμ στις Μαλδίβες.

Οι δύο λέξεις του παραδοσιακού ονόματος του κράτους, Ad-Dawlat και AI-Mahaldheebiyya χρησιμοποιήθηκαν για πρώτη φορά από το Σουλτάνο AI-Ghazee Mohamed Thakurufaanu Al-Azam, σημαντικότατο ήρωα της χώρας. Ο τίτλος Ad-Dawlat Al-Mahaldheebiyya (αραβικά: الدولة المحلديبية) σημαίνει το Κράτος των Χιλίων Νησιών.
Ντήτριχ Μπουξτεχούντε

Ο Ντήτριχ Μπουξτεχούντε ("Dietrich Buxtehude", 1637 – 9 Μαΐου 1707) ήταν Δανός οργανίστας και συνθέτης της μπαρόκ περιόδου. Τα έργα του για όργανο αποτελούν σημαντικό μέρος του βασικού ρεπερτορίου του οργάνου και εκτελούνται συχνά σε ρεσιτάλ και λειτουργίες. Συνέθεσε σε μία ευρεία ποικιλία φωνητικών και οργανικών ιδιωμάτων και το ύφος του επηρέασε έντονα πολλούς συνθέτες, μεταξύ των οποίων τον Γιόχαν Σεμπάστιαν Μπαχ και τον Γκούσταβ Μάλερ. Σήμερα, ο Μπουξτεχούντε θεωρείται ένας από τους σημαντικότερους συνθέτες του μέσου μπαρόκ στη Γερμανία.
Εμίλ Λαχούντ

Ο Εμίλ Λαχούντ είναι στρατηγός εν αποστρατεία, Πρόεδρος του Λιβάνου από το 1998 ως το 2008.
Neu!

Οι Neu! (προφέρεται νο-ι, σημαίνει "νέο" στα γερμανικά) ήταν γερμανικό μουσικό συγκρότημα, του οποίου η μουσική ήταν ένα από τα καλύτερα παραδείγματα αυτού που ο βρετανικός μουσικός τύπος της εποχής αποκάλεσε Krautrock. Κατά τη διάρκεια της ενεργής τους δράσης δεν γνώρισαν μεγάλη επιτυχία, όμως επηρέασαν πολλούς σύγχρονους τους και μελλοντικούς καλλιτέχνες όπως οι The Sex Pistols, Sonic Youth, Joy Division, David Bowie, Stereolab, Gary Numan, Ultravox, Simple Minds και γενικότερα τη σύγχρονη ηλεκτρονική μουσική σκηνή.

"Σημείωση: το συγκρότημα χρησιμοποιούσε, ως λογότυπο του, το όνομα του με κεφαλαία και θαυμαστικό, σαν σλόγκαν της ποπ αρτ, δηλαδή NEU!. Σε αυτό το άρθρο, για λόγους μορφοποίησης, δε χρησιμοποιείται πάντοτε με αυτόν τον τρόπο. "
Ντούσαν Σάκοτα

O Ντούσαν Σάκοτα ("Душан Шакота")"," (Βελιγράδι, 22 Απριλίου 1986) είναι Σέρβος καλαθοσφαιριστής. Είναι Έλληνας αλλά και Σέρβος υπήκοος. Αγωνίζεται στη θέση του φόργουορντ και παρά το ύψος του 2,10 μ. διαθέτει ικανότητες σούτινγκ γκαρντ. Πρώτος δάσκαλος στο ξεκίνημά του στο μπάσκετ ήταν ο πατέρας του, ο προπονητής Ντράγκαν Σάκοτα (ο οποίος έχει εργαστεί σε πολλές ελληνικές ομάδες και διαθέτει και αυτός πλέον την ελληνική υπηκοότητα).
Κώστας Καραγιώργης

Ο Κώστας Καραγιώργης (Αθήνα ή Άνδρος, 12 Μαρτίου 1938 - 13 Μαΐου 1989) ήταν Έλληνας ζεν-πρεμιέ, ηθοποιός του κινηματογράφου, του θεάτρου και της τηλεόρασης. 

Πτυχιούχος της Παντείου, ήταν, παράλληλα, απόφοιτος της Δραματικής Σχολής του Εθνικού Ωδείου, ενώ σπούδασε και πιάνο. Το 1960 πραγματοποίησε την πρώτη του εμφάνιση στη θεατρική σκηνή. Πήρε μέρος σε πολλές θεατρικές παραστάσεις και κινηματογραφικά έργα, όπως και σε γνωστές τηλεοπτικές σειρές ( «Εν Τούτω Νίκα», «Κοκορόμυαλη», «Δέκατο Τρίτο Ανακριτικό Γραφείο», «Το κανάλι των παρανόμων»). Προηγούμενα, είχε διακριθεί ερμηνεύοντας το ρόλο του λοχαγού του ελληνικού στρατού Έκτορα Ψάχου, στο δημοφιλές σίριαλ του Νίκου Φώσκολου, Ο Άγνωστος Πόλεμος. Ήταν νυμφευμένος με την Στέλλα Λιβανίου, καλλιτέχνιδα του χορού. Πέθανε αιφνίδια και πρόωρα, στις 13 Μαΐου 1989 στο Τορόντο του Καναδά όπου βρισκόταν για επαγγελματική υποχρέωση (καλλιτεχνική περιοδεία με τον Νίκο Παπαναστασίου), από ανακοπή της καρδιάς. Ηθοποιός είναι και ο γιος του, Νίκος Καραγιώργης.
Κρήνη των Μελισσών

Η Κρήνη των Μελισσών (ιταλικά: Fontana delle Api) βρίσκεται στην Πιάτσα Μπαρμπερίνι της Ρώμης και συγκεκριμένα στη γωνία με τη Βία Βένετο. Αποτελεί έργο του Τζιαν Λορέντσο Μπερνίνι και έχει κατασκευαστεί το 1644. 

Την παρήγγειλε ο Πάπας Ουρβανός Η΄, μέλος της οικογένειας Μπαρμπερίνι. Επειδή το σύμβολο της οικογένειας αυτής ήταν οι μέλισσες, η κρήνη διακοσμήθηκε με τα έντομα αυτά, που μοιάζουν σαν να πίνουν από το νερό που πέφτει ψηλά. Με μέλισσες είναι διακοσμημένη και η Κρήνη του Τρίτωνα, του ίδιου καλλιτέχνη, που βρίσκεται στην πλατεία αυτή, επίσης.
Η επιγραφή επάνω στην κρήνη αναγράφει:

VRBANVS VIII PONTIFEX MAXIMVS

Η Κρήνη παρουσιάζεται ως ένα ανοιχτό κοχύλι. Το κάτω κέλυφος αποτελεί τη λεκάνη όπου μαζεύεται το νερό, ενώ το άνω στηριζόταν στο Παλάτσο Σοντερίνι. Η κρήνη χρησίμευε ουσιαστικά στο πότισμα των αλόγων και αρχικά ήταν τοποθετημένη στη γωνία της Βια Σιστίνα με την Πιάτσα Μπαρμπερίνι. Μεταφέρθηκε κάπως άτεχνα το 1867. Το 1915, όταν αποφασίστηκε η ανακατασκευή της, πολλά κομμάτια της δεν μπορούσαν πια να βρεθούν και συμπληρώθηκε με ασβεστόλιθο και μάρμαρο. Το κάτω κέλυφος που κάποτε βρισκόταν στο επίπεδο του δρόμου ανυψώθηκε, ενώ το άνω κέλυφος δεν ακουμπά πλέον σε κανένα κτίριο. Στις 20 Ιουλίου 2004 και 10 Ιουλίου 2005 η κρήνη υπήρξε θύμα βανδαλισμού. 

Περιπαικτικά ο λαός της Ρώμης, κατά την εποχή κατασκευής της, αποκαλούσε την κρήνη, "Κρήνη των Μυγών", ειρωνευόμενος την δίψα των Μπαρμπερίνι για εξουσία. Καυτηρίαζαν επίσης το γεγονός ότι οι μέλισσες (σύμβολο της οικογένειας) καταναλώνουν το νερό χωρίς να το επιστρέφουν σε ίσες ποσότητες. Σύμφωνα με μια ιστορία, στο παρελθόν η επιγραφή αφιέρωνε την κρήνη στον εορτασμό του 22ου έτους της θητείας του Πάπα Ουρβανού Η'. Επειδή αυτό όμως ήταν ένα μελλοντικό γεγονός, στον Πασκουίνο, ένα από τα λεγόμενα "ομιλούντα αγάλματα" της πόλης, όπου ο λαός άφηνε σατιρικά μηνύματα, αναγράφηκε η απάντηση του λαού: "Οι Μπαρμπερίνι απομύζησαν όλον τον κόσμο, τώρα επιθυμούν να απομυζήσουν και το χρόνο". Τελικά από το λατινικό αριθμό της επιγραφής ΧΙΙ αφαιρέθηκε το ένα Ι, ωστόσο ήταν ήδη αργά. Ο Ουρβανός απεβίωσε οκτώ ημέρες πριν την έναρξη του 22ου έτους της θητείας του.
Ρομπέρτας Γιαβτόκας

Ο Ρομπέρτας Γιαβτόκας ("Robertas Javtokas", 20 Μαρτίου 1980) είναι Λιθουανός πρώην επαγγελματίας διεθνής καλαθοσφαιριστής. Διαθέτοντας ύψος 211 εκατοστά αγωνιζόταν στη θέση του Σέντερ. Αποτελεί τον Αθλητικό διευθυντή της Ζαλγκίρις Κάουνας.
Μπρυζ

thumb|right|150px|Η Μπρυζ στο χάρτη
150px|thumb|Το καμπαναριό - που βρίσκεται στη νότια πλευρά της Αγοράς (Markt).

Η Μπρυζ ή Μπριζ (καθαρεύουσα: "Βρύγη", ολλανδικά: "Brugge", , γαλλικά: "Bruges", , γερμανικά: "Brügge", , αγγλικά: "Bruges", ) είναι πόλη στη Φλάνδρα του Βελγίου. Είναι η πρωτεύουσα και μεγαλύτερη πόλη της επαρχίας Δυτική Φλάνδρα. Έχει πληθυσμό 118.053 κατοίκους (εκτίμηση 2016). Το 2002 ορίστηκε Πολιτιστική πρωτεύουσα της Ευρώπης.

Η περιοχή ολόκληρης της πόλης καταλαμβάνει έκταση μεγαλύτερη των 13.840 εκταρίων περιλαμβανομένων και 1.075 εκταρίων πλάι στην ακτή από το Ζέεμπρυγκε (Zeebrugge) το όνομα του οποίου σημαίνει "η Μπρυζ της θάλασσας". Το ιστορικό κέντρο της πόλης αποτελεί Μνημείο Παγκόσμιας Κληρονομιάς της Ουνέσκο. Έχει οβάλ σχήμα και έκταση 430 εκταρίων. Ο συνολικός πληθυσμός της πόλης ανέρχεται σε 118.053 κατοίκους (1η Ιανουαρίου 2016), εκ των οποίων περίπου 20.000 ζουν στο κέντρο της πόλης. Η μητροπολιτική περιοχή της Μπρυζ χωρίζεται σε τρία επίπεδα: To πρώτο, η κεντρική "συσσώρευση" ("agglomeratie"), το οποίο στην προκειμένη ταυτίζεται με τον δήμο της Μπρυζ, με 118.053 κατοίκους. Υπολογίζοντας τα πλησιέστερα προάστια ("banlieue") ο πληθυσμός της ανέρχεται σε 168.665 κατοίκους και, τέλος, αν περιληφθεί η εξωτερική κινητή ζώνη ("forensenwoonzone") ο πληθυσμός φθάνει τους 280.735 κατοίκους (2016).

Μαζί με ορισμένες άλλες πόλεις του Βορρά, όπως το Άμστερνταμ και η Στοκχόλμη, χαρακτηρίζεται ως "Βενετία του Βορρά". Η οικονομική της σημασία είναι υψηλή, λόγω του λιμένα της και, κάποτε, ήταν η κορυφαία εμπορική πόλη του κόσμου.
Νανσί

thumb|300px|Πλατεία Στανισλάς
Το Νανσί (γαλλικά: "Nancy") είναι ιστορική πόλη, πρωτεύουσα του νομού Μερτ-ε-Μοζέλ, ενός εκ των τεσσάρων στην περιφέρεια της Λωρραίνης στη Γαλλία, της οποίας είναι πολιτιστική (διοικητική είναι το Μετς) πρωτεύουσα. Είναι η γενέτειρα της Ιωάννας της Λωρραίνης και υπάρχει άγαλμα προς τιμή της. Βρίσκεται επί του ποταμού Μερτ και σε απόσταση περίπου 280 χλμ. από το Παρίσι. Κατά τον 9ο αιώνα αποτελούσε κάστρο και έδρα των Δουκών της Λωρραίνης. Τα παλαιά της τείχη κατεδαφίστηκαν τον 17ο αιώνα ενώ η πόλη εξωραΐστηκε ιδιαίτερα από τους Δούκες Λεοπόλδο, Φραγκίσκο και τον εξόριστο εκεί Βασιλέα της Πολωνίας Στανισλάς Λεσζκζίνσκι. Το 1776 περιήλθε στο γαλλικό στέμμα, ενώ κατά τα έτη 1870 - 1873 καταλήφθηκε από τους Γερμανούς.

Περίπου 100.000 κάτοικοι διαμένουν στον δήμο, ενώ συνολικά 410.000 στην αστική περιοχή. Το κέντρο της πόλης είναι η Πλατεία Στανισλάς (Place Stanislas). Διεθνώς γνωστό είναι το ετήσιο φεστιβάλ Πασσάζ του Νανσύ. Το Πανεπιστήμιο του Νανσύ ιδρύθηκε το 1768 και η δε Βιβλιοθήκη του περιέχει περισσότερους από 500.000 τόμους.
Γεωδαισία

Με τον όρο Γεωδαισία χαρακτηρίζεται η επιστήμη της Γεωγραφίας που έχει ως κύριο αντικείμενο τον προσδιορισμό του σχήματος της γήινης επιφάνειας και συγκεκριμένα των υψομέτρων του γεωειδούς σε τοπική, περιφερειακή και παγκόσμια κλίμακα. Πρόκειται για επιστήμη με μεγάλη θεωρητική και μαθηματική υποδομή καθώς και με ιδιαίτερο εφαρμοσμένο χαρακτήρα που βασίζεται αποκλειστικά στην ανάλυση παρατηρούμενων μεγεθών. Για τον ακριβή προσδιορισμό της τιμής ενός γεωγραφικού μεγέθους ακολουθούνται διάφορες μέθοδοι εκτίμησης των σχετικών με το γήινο πεδίο βαρύτητας μεγεθών, καθώς και με τις μεταβολές αυτών στο χρόνο.<br> 
Κατ΄ επέκταση η Γεωδαισία, (έστω και αν αναφέρεται στη Γη), καλύπτει και το έδαφος της Σελήνης και άλλων πλανητών σε ό,τι αφορά βέβαια τους γνωστικούς τομείς αυτών.
Από τα παραπάνω διαπιστώνεται ότι η Γεωδαισία σχετίζεται άμεσα και με άλλες μεγάλες επιστήμες όπως την Αστρονομία, τη Γεωφυσική, την Τοπογραφία και ιδιαίτερα τη Χαρτογραφία από τις οποίες έχει πολλές επικαλύψεις. Η Γεωδαισία είναι ακριβέστερα η επιστήμη που χρησιμοποιείται κατά κόρον από τους Τοπογράφους Μηχανικούς όταν επιθυμείται αποτύπωση μιας επιφάνειας (φυσικής ή τεχνητής) με απαιτήσεις μεγάλης ακρίβειας.
Άγγελος Χαριστέας

O Άγγελος Χαριστέας (Στρυμωνικό Σερρών, 9 Φεβρουαρίου 1980) είναι Έλληνας πρώην διεθνής ποδοσφαιριστής και στέλεχος της ΠΑΕ Άρης.
Μιχάλης Καψής

Ο Μιχάλης Καψής (Πειραιάς, 18 Οκτωβρίου 1973) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν στη θέση του κεντρικού αμυντικού. Είναι γιος του Άνθιμου Καψή, πρώην παίκτη και αρχηγού των Παναθηναϊκού και εθνικής Ελλάδας.
Αλαίν Ποέρ

Ο Αλαίν Ποέρ ("Alain Émile Louis Marie Poher" ,[alɛ̃ pɔɛʁ], 17 Απριλίου 1909 - 9 Δεκεμβρίου 1996) ήταν Γάλλος πολιτικός, ο οποίος διετέλεσε και υπηρεσιακός Πρόεδρος της χώρας για δύο φορές.
Λεοπόλδο Κάλβο Σοτέλο

Ο Λεοπόλδο Κάλβο Σοτέλο ("Leopoldo Calvo-Sotelo y Bustelo", μεταγραφή:Λεοπόλδο Κάλβο-Σοτέλο ι Μπουστέλο, 1926-2008) ήταν Ισπανός πολιτικός. Υπήρξε πρωθυπουργός για την περίοδο από το 1981 ως το 1982.
Πραξικόπημα

Πραξικόπημα, ή κίνημα (προπολεμική χρήση του όρου), ονομάζεται η βίαιη και αιφνιδιαστική συνωμοτική πράξη που έχει σκοπό τη μεταβολή του πολιτεύματος προς όφελος της πολιτικής και στρατιωτικής κάστας μιας χώρας. Χαρακτηριστικό επίσης είναι ότι τα πραξικοπήματα έχουν σκοπό την εγκαθίδρυση ενός καθεστώτος και τον περιορισμό των συνταγματικών δικαιωμάτων των πολιτών. Διακρίνεται σε πολιτικό ή στρατιωτικό ενώ υπάρχει και ο όρος συνταγματικό πραξικόπημα. Πρόκειται για έννοια που έρχεται σε αντίθεση με την επανάσταση, η οποία προέρχεται από μαζικές δράσεις καταπιεζόμενων τάξεων και αποσκοπεί στην επέκταση και κατοχύρωση των δικαιωμάτων τους.

Διεθνώς, πραξικοπήματα ή απόπειρες πραξικοπημάτων εκδηλώνονται συνήθως σε χώρες με πολιτική αστάθεια αλλά και οικονομικά προβλήματα, κυρίως στην Αφρική και στη Λατινική Αμερική (το 19ο αιώνα έγιναν πάνω από 200 πραξικοπήματα και απόπειρες πραξικοπημάτων στη Βολιβία). Σε πολλές περιπτώσεις με στρατιωτικά πραξικοπήματα που πετυχαίνουν εγκαθιδρύονται δικτατορίες, όπως στην Ελλάδα, όπου το 1967 επιβλήθηκε στρατιωτική δικτατορία, στη Μιανμάρ το 1990, στη Νιγηρία, στο Νίγηρα, το 1996 και αλλού.

Τα τελευταία χρόνια εκδηλώθηκαν επιτυχημένα πραξικοπήματα σε χώρες, όπως οι Κομόρες, η Σιέρα Λεόνε, η Μαυριτανία, το Πακιστάν, η Ταϊλάνδη, τα νησιά Φίτζι, το Σάο Τομέ και Πρίνσιπε, οι Νήσοι Σολομώντα και άλλες ενώ πολλοί ηγέτες του κόσμου (αρκετοί έχουν κατοχυρώσει την εξουσία τους με τη διεξαγωγή πολυκομματικών εκλογών) κατέλαβαν την εξουσία με πραξικοπήματα, όπως στη Λιβύη ο Μουαμάρ Καντάφι, στο Σουδάν ο Ομάρ Μπασίρ, στην Γκάμπια ο Γιαγιά Τζαμέ, στην Ισημερινή Γουινέα ο Τεοδόρο Ομπιάνγκ Νγκέμα Μπασόνγκο, στην Κεντροαφρικανική Δημοκρατία ο Φρανσουά Μποζιζέ, στη Γουινέα ο Μουσά Νταντίς Καμαρά και άλλοι.

Στην Ευρώπη στην πρόσφατη ιστορία πραξικοπήματα έγιναν, εκτός από την Ελλάδα, στην Ισπανία και στην Πορτογαλία. Το 1991 το πραξικόπημα που είχε γίνει στην τότε Σοβιετική Ένωση οδήγησε στη διάλυση της ΕΣΣΔ. Απόπειρες πραξικοπημάτων, φανερές ή μη, έγιναν τις τελευταίες δεκαετίες στη Βενεζουέλα, στον Ισημερινό, στις Σεϋχέλλες, στη Μαδαγασκάρη, στην Αϊτή, στην Ονδούρα, στην Τουρκία και αλλού.
Λούντβιχ Έρχαρτ

μικρογραφία|δεξιά|Λούντβιγκ Έρχαρντ
Ο Λούντβιχ Έρχαρτ (Ludwig Wilhelm Erhard, 4 Φεβρουαρίου 1897 - 5 Μαΐου 1977) ήταν Γερμανός πολιτικός και καγκελάριος της Δυτικής Γερμανίας από το 1963 έως το 1966.
Marsheaux

Οι Marsheaux είναι γυναικείο συγκρότημα synthpop μουσικής από τη Θεσσαλονίκη. Τα δύο μέλη του συγκροτήματος, Μαριάνθη Μελίτση και Σοφία Σαριγιαννίδου, μετακόμισαν στην Αθήνα το 2000 όπου και σχημάτισαν το συγκρότημα. Ο ήχος τους παραπέμπει ευθέως στην ηλεκτρονική μουσική των πρώτων χρόνων της δεκαετίας του 1980. Το όνομα του συγκροτήματος προέρχεται από την ένωση της πρώτης συλλαβής του κάθε ονόματος των δυο μελών.
Κύπελλο Ελλάδας πετοσφαίρισης γυναικών

Το Κύπελλο Ελλάδας πετοσφαίρισης γυναικών είναι η δεύτερη σε αξία διοργάνωση της γυναικείας πετοσφαίρισης στην Ελλάδα, μετά το ελληνικό πρωτάθλημα. Διοργανώθηκε για πρώτη φορά από την Ελληνική Ομοσπονδία Πετοσφαίρισης την περίοδο 1998–99 και συνεχίζεται μέχρι σήμερα. Πολυνίκης του θεσμού είναι ο Ολυμπιακός με 9 κατακτήσεις και μάλιστα συνεχόμενες, κάτι που αποτελεί ρεκόρ για τον θεσμό, ενώ είναι και η ομάδα με τις περισσότερες συμμετοχές σε τελικούς, 10 στο σύνολο, επίσης συνεχόμενες. Ο Π.Α.Ο.Κ. είναι ο τρέχων κάτοχος του τροπαίου για το 2021.
Γκεμπ

Ο Γκεμπ, επίσης "Κεμπού", "Σίμπου" και "Σίβου" ή "Κηβ" (αρχαιοελ.) είναι θεότητα της αιγυπτιακής μυθολογίας και μαζί με την Νουτ απάρτιζε το δεύτερο ζεύγος της Εννεάδας. Ο Πλούταρχος τον ταύτιζε με τον Κρόνο αλλά στην πραγματικότητα ήταν θεός της γης, του θεμελίου του σύμπαντος και μόλις κατά την κλασική εποχή έγινε αντικείμενο κάποιας λατρείας.

Με βίαιο τρόπο ο πατέρας του Σου τον αποκόλλησε από τη Νουτ, αδελφή και σύζυγό του. Από τότε σύμφωνα με τον μύθο είναι απαρηγόρητος και ο θρήνος του ακούγεται αιώνια. Απεικονίζεται συνήθως ξαπλωμένος στα πόδια του Σου, κατά του οποίου αγωνίστηκε μάταια υπερασπιζόμενος τη σύζυγό του. Στηριζόμενος στον αγκώνα του, με το ένα πόδι κεκαμμένο, συμβολίζει τα βουνά και τις διακυμάνσεις του γήινου φλοιού, τον οποίο προσωποποιεί το σώμα του, που συνήθως το απεικονίζεται σκεπασμένο με βλάστηση.

Ως θεός της γης εκπορεύει τον Νείλο και τη γήινη χλωρίδα. Σε μια άλλη διάσταση της γήινης επικράτειας αντιπροσωπεύει τον κόσμο στον οποίο κατευθύνονται οι νεκροί.
Βολβός

thumb|right|250px|Βολβοί κρεμμυδιών

Ο Βολβός είναι ο υπόγειος βλαστός ενός φυτού που έχει τροποποιηθεί κατάλληλα έτσι ώστε να εκτελεί αποταμιευτική λειτουργία. Αποτελείται από ένα δίσκο ωοειδή ή στρογγυλεμένο που στην άκρη του φέρει ένα οφθαλμό από λέπια που είναι σαρκώδη, τα οποία προέρχονται από τροποποιημένα φύλλα και από ριζικό σύστημα.

Ο βολβός ανθίζει την άνοιξη ενώ το χειμώνα παραμένει ανενεργός μέσα στο έδαφος. Ο δίσκος του βολβού είναι ένας πολύ μικρός βλαστός ο οποίος δεν φέρει μεσογονάτια κενά ενώ τα λέπια είναι γεμάτα θρεπτικές ουσίες και προσκολλούνται στα πλάγια τμήματα του δίσκου. Ο οφθαλμός του βολβού βρίσκεται στην κορυφή του και δίνει έναν υπέργειο βλαστό ο οποίος αναπτύσσεται στην προέκταση του άξονα του. Στο κάτω τμήμα του δίσκου βρίσκονται πολλές, λεπτές και μακριές ρίζες σε δέσμες.

Υπάρχουν βολβοί που ανθίζουν μία φορά αλλά και άλλοι που ανθίζουν κάθε χρόνο δίνοντας υπέργειους βλαστούς.

Οι βολβοί είναι τριών ειδών:

* Φολιδωτοί. Φέρουν λέπια που καλύπτουν το ένα το άλλο μερικώς. 
* Συμπαγείς
* Χιτωνοφόροι. Τα λέπια τους αναπτύσσονται σε μορφή χιτώνων και καλύπτει το ένα το άλλο.
Udzima wa ya Masiwa

'Το "Udzima wa ya Masiwa"' (στα κομοριανά, σημαίνει "Ένωση των Μεγάλων Νησιών") είναι ο εθνικός ύμνος στις Κομόρες.

Υιοθετήθηκε ταυτόχρονα με την ανεξαρτησία της χώρας 1978. Οι στίχοι είναι γραμμένοι από τον Said Hachim Sidi Abderemane , ο οποίος έγραψε και την μουσική, μαζί με τον Kamildine Abdallah.
Κλάους Ντίνγκερ

O Κλάους Ντίνγκερ ("Klaus Dinger", 24 Μαρτίου 1946 - 21 Μαρτίου 2008) ήταν Γερμανός μουσικός και τραγουδοποιός, γνωστός κυρίως για τη συμμετοχή του στους Neu!, ένα από τα κυριότερα συγκροτήματα του μουσικού ρεύματος Krautrock. Θεωρείται εφευρέτης του ήχου Motorik.
Έρμαια

Τα Έρμαια ή "Ερμαία" ήταν εορτή στην αρχαιότητα προς τιμή του θεού Ερμή, που τελούταν σε πολλά μέρη του ελλαδικού χώρου. Κατά την εορτή αυτή τα παιδιά στην αρχαία Αθήνα τελούσαν ιδιαίτερα αγωνίσματα, πιο ελεύθερα από τα συνηθισμένα ένεκα των οποίων απαγορεύονταν η είσοδος μεγαλυτέρων ανδρών στο χώρο άθλησής τους, σύμφωνα με νόμο του Σόλωνα. Στην εποχή όμως του Πλάτωνα φαίνεται πως δεν ίσχυε αυτός ο νόμος, όπου κατά τα Ερμαία η άθληση των παιδιών γινόταν σε παλαίστρες ενώπιον ανδρών κάθε ηλικίας.

Εκτός των Αθηνών τα Ερμαία ως αθλητικοί αγώνες τελούνταν επίσης στη Κρήτη, την Αρκαδία και όπου ο Ερμής λατρεύονταν ιδιαίτερα ως κύρια θεότητα ή θεότητα ταχύτητας (παριστάνοντάς τον ως δρομέα). Σε πολλές πόλεις που συνέβαινε αυτό έφεραν παράσταση του Ερμή στα νομίσματά τους όπως η αρχαία Παλλήνη, η αρχαία Τανάγρα στη Βοιωτία κ.λπ


Κατηγορία:Αθλητικές διοργανώσεις στην αρχαία Ελλάδα
Κατηγορία:Αρχαίες ελληνικές εορτές
Κατηγορία:Αρχαίες αθηναϊκές εορτές
Κατηγορία:Αρχαία Κρήτη
Νουτ

Η Νουτ, επίσης "Νατ", "Νεβέτ" και "Νέουτ", την οποία οι Έλληνες ταύτιζαν μερικές φορές με τη Ρέα, ήταν θεά του ουρανού στην αιγυπτιακή μυθολογία. Όπως και ο Γκεμπ έγινε αντικείμενο πραγματικής λατρείας κατά την κλασική εποχή. Δίδυμη αδελφή του Γκεμπ, ενώθηκε, σύμφωνα με τη μυθολογική αφήγηση με τον αδελφό της παρά τη θέληση του Ρα και εν αγνοία του. Όταν το έμαθε ο Ρα εξοργίσθηκε και λόγω μιας προφητειας, ότι ένα παιδί της Νουτ θα έπαιρνε τον θρόνο του, έδωσε εντολή στον Σου να χωρίσει δια της βίας τους δύο συζύγους. Αποφάσισε, επίσης η θεά να μη μπορέσει να γεννήσει «σε κανένα μήνα κανενός χρόνου». Σύμφωνα με την αφήγηση του Πλούταρχου ο Θωθ την λυπήθηκε, έπαιξε πεσσούς με τον Κονσού (θεό της Σελήνης), κέρδισε σε πολλές παρτίδες το ένα εβδομηκοστό δεύτερο από το φως της, και από αυτό δημιούργησε πέντε ολόκληρες ημέρες. Δεδομένου ότι αυτές οι εμβόλιμες ημέρες δεν ανήκαν στο επίσημο αιγυπτιακό ημερολόγιο, η Νουτ κατόρθωσε να γεννήσει τα πέντε παιδιά της: τον Όσιρι, τον Ώρο , τον Σετ, την Ίσιδα και τη Νέφθυ.
Δημήτρης Γκέσιος

Ο Δημήτρης Γκέσιος (γενν. 1948) είναι Έλληνας πρώην ποδοσφαιριστής.
Πέτρος Α΄ Αλεξανδρείας

μικρογραφία|Ο Πατριάρχης Πέτρος Α' Αλεξανδρείας.
thumb|right|150px|Ο Πέτρος Α΄ Αλεξανδρείας.
Ο Πέτρος Α΄ Αλεξανδρείας ( 300 - 311) ήταν ο 17ος Πατριάρχης Αλεξανδρείας. Τιμάται ως άγιος από την Κοπτική Ορθόδοξη Εκκλησία, την Ορθόδοξη Εκκλησία και την Καθολική Εκκλησία.
Πέτρος Γ΄ Αλεξανδρείας

Ο Πατριάρχης Πέτρος Γ΄ Αλεξανδρείας (... - 490) ο επονομαζόμενος και Μογγός, ήταν χριστιανός επίσκοπος της Αλεξάνδρειας. Θέλοντας να ειρηνεύσει την Εκκλησία της Αλεξανδρείας καίτοι ο ίδιος παρέκκλινε στο μονοφυσιτισμό, συνετέλεσε ώστε ο Αυτοκράτορας Ζήνων να εκδώσει το καλούμενο «Ενωτικό» γράμμα το οποίο αντί να κατευνάσει τα θρησκόληπτα έντονα πάθη των Χριστιανών, το αντίθετο, τα εξέγειρε σε βαθμό που προκάλεσε το διχασμό των μονοφυσιτών της Αλεξανδρείας. Διάδοχος αυτού ήταν ο Πατριάρχης Αθανάσιος Β΄ Αλεξανδρείας.



Κατηγορία:Πατριάρχες Αλεξανδρείας και πάσης Αφρικής
Κατηγορία:Βυζαντινοί του 5ου αιώνα
HD 209458 b

O Όσιρις ή HD 209458 β είναι εξωηλιακός πλανήτης που περιστρέφεται γύρω από τον αστέρα HD 209458 στον αστερισμό του Πηγάσου, περίπου 150 έτη φωτός από το δικό μας ηλιακό σύστημα, με ενδείξεις υδρατμών στην ατμόσφαιρά του.

Η ακτίνα της τροχιάς του πλανήτη είναι 7 εκατομμύρια χιλιόμετρα, περίπου 0.047 αστρονομικές μονάδες, ή το 1/8 της τροχιάς του Ερμή. Μια περιστροφή του Όσιρι γύρω από το άστρο του διαρκεί 3,5 γήινες ημέρες και η εκτιμώμενη θερμοκρασία επιφανείας είναι περίπου 1.000 oC ή 1.800 oF. Η μάζα του είναι 220 φορές εκείνη της Γης (0,69 της μάζας του Δία). Αν συνδυαστεί τούτο με το γεγονός ότι ο πλανήτης είναι πολύ μεγάλος (32% μεγαλύτερος από τον Δία), τότε θεωρείται αεριώδης γίγαντας. 

Ο HD 209458 b ήταν ένας από τους πρώτους εξωηλιακούς πλανήτες που ανακαλύφθηκε και επίσης ο πρώτος εξωηλιακός που γνωρίζουμε ότι διαθέτει ατμόσφαιρα, αποτελούμενη από ατμούς υδρογόνου, οξυγόνου και άνθρακα κι ένας από τους πρώτους που παρατηρήθηκε φασματοσκοπικά. Βάσει της εφαρμογής νέων θεωρητικών μοντέλων, από τον Απρίλιο του 2007, θεωρείται πιθανώς ο πρώτος πλανήτης που γνωρίζουμε με υδρατμούς στην ατμόσφαιρά του. Το γεγονός ότι βρίσκεται πολύ κοντά στο αστέρι που τον φιλοξενεί αποκλείει -κατά πάσα πιθανότητα- το ενδεχόμενο ύπαρξης ζωής στον πλανήτη.

Ο HD 209458 b αναφέρεται ανεπίσημα ως "Όσιρις", αν και το όνομα δεν δόθηκε από τους αστρονόμους που πιστώνονται με την ανακάλυψή του. Η χρήση του ονόματος μειώνεται σταδιακά από τους αστρονόμους και τα Μέσα. Ο αστέρας HD 209458, γύρω από τον οποίο περιστρέφεται ο Όσιρις, είναι 8ου μεγέθους ως προς τη λαμπρότητά του, ορατός από τη Γη με κιάλια.
Αστρομετρία

thumb|180px|Ίππαρχος ο Ρόδιος, ο θεμελιωτής της αστρομετρίας
Η Αστρομετρία είναι ο κλάδος της αστρονομίας που ασχολείται με τις ακριβείς θέσεις των ουράνιων σωμάτων, τις κινήσεις τους και τις αποστάσεις τους, ιδίως τις γωνιακές, με μεθόδους της ουράνιας μηχανικής και της σφαιρικής αστρονομίας.
* Η Αστρομετρία δεν θα πρέπει να συγχέεται με την ουρανομετρία που αφορά αστρικό άτλαντα.

Η Αστρομετρία είναι από τα αρχαιότερα ερευνητικά πεδία της Αστρονομίας. Μπορεί να θεωρηθεί ως το σήμερα ενεργό ερευνητικά πεδίο της «Κλασικής Αστρονομίας», οριζόμενης σε αντίθεση με την αστροφυσική. Είναι συγγενής και διάδοχος συγχρόνως κλάδος της Σφαιρικής Αστρονομίας. Η απαρχή της Αστρομετρίας χρονολογείται από τη σύνταξη του πρώτου καταλόγου αστέρων από τον Ίππαρχο. Η σύγχρονη Αστρομετρία μπορεί να ειπωθεί ότι ιδρύθηκε από τον Φρήντριχ Μπέσελ με το έργο του "Fundamenta astronomiae", στο οποίο έδινε την ακριβή μέση θέση 3.222 αστέρων που είχαν παρατηρηθεί μεταξύ του 1750 και του 1762 από τον Τζέιμς Μπράντλεϋ.

Μία σημαντική πλευρά της Αστρομετρίας είναι η διόρθωση των σφαλμάτων. Διάφοροι παράγοντες υπεισάγουν σφάλματα στην ακριβή μέτρηση των αστρικών θέσεων, όπως η γήινη ατμόσφαιρα, οι ατέλειες των επιστημονικών οργάνων, κλπ., ακόμα και η πεπερασμένη ταχύτητα του φωτός (βλ.αποπλάνηση του φωτός). Πολλά από αυτά μπορούν να μειωθούν με τη χρήση διάφορων τεχνικών, τόσο στα όργανα μετρήσεως όσο και μαθηματικών αλγορίθμων. Λαμβάνονται γενικά πολλές μετρήσεις για το ίδιο ζητούμενο και στη συνέχεια τα αποτελέσματα αναλύονται με τη χρήση στατιστικών μεθόδων για τον υπολογισμό της πραγματικής τιμής και του αντίστοιχου σφάλματος.
Γκίγκο

thumb|right|250px|Γκίγκο
thumb|right|250px|Γκίγκο,το φθινόπωρο τα φύλλα του γίνονται χρυσαφιά

Γυμνόσπερμο, πανάρχαιο φυτό, το γκίγκο, γίνκο ή και γκίνγκο είναι το μοναδικό επιζών είδος της οικογένειας των Γκινγκοειδών στην τάξη των Γκινγκωδών. Κατέχει ξεχωριστή θέση στο εξελικτικό δέντρο καθώς είναι ο μοναδικός ζωντανός κρίκος ανάμεσα στις φτέρες και τα κωνοφόρα.

ς
Στέλιος Παπαφλωράτος

Ο Στέλιος Παπαφλωράτος (γενν. 27 Ιανουαρίου 1954) είναι Έλληνας πρώην διεθνής τερματοφύλακας. Ξεκίνησε την καριέρα του στην ομάδα της γειτονιάς του, τον Πανκρηνιακό, όπου χάρη στο μεγάλα φυσικά του προσόντα (ύψος 1.85μ, λεπτός, αθλητικός σωματότυπος κτλ.) προσέλκυσε τα βλέμματα των μεγάλων ομάδων της πόλης. Τελικά μεταγράφηκε στον Άρη το 1970 και παρέμεινε εκεί μέχρι την περίοδο 1981/82. Υπήρξε μέλος της Εθνικής Νέων, Ελπίδων, Ενόπλων. Επίσης έχει 2 συμμετοχές με την Εθνική Ελλάδος στις οποίες δε δέχθηκε γκολ και έκανε το ντεμπούτο του στις 1 Απριλίου 1975. Συμμετείχε στην αποστολή της Εθνικής Ελλάδος στο Ευρωπαϊκό Πρωτάθλημα του 1980 στην Ιταλία, την περίοδο που ήταν ποδοσφαιριστής του Άρη.

Σήμερα δεν ασχολείται με τον αθλητισμό, αλλά είναι επιτυχημένος επιχειρηματίας και διευθύνει μια τεχνική κατασκευαστική εταιρία.


Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας U19
Κατηγορία:Ποδοσφαιριστές Εθνικής Ελλάδας U21
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Άρη Θεσσαλονίκης
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ευρωπαϊκού πρωταθλήματος 1980
Εξωηλιακός πλανήτης

Εξωηλιακός πλανήτης ή εξωπλανήτης ονομάζεται κάθε πλανήτης που δεν ανήκει στο δικό μας ηλιακό σύστημα, δεν περιφέρεται δηλαδή γύρω από τον Ήλιο. Μέχρι τη δεκαετία του 1990 οι πλανήτες αυτοί ήταν αποκλειστικά θέμα των θεωρητικών της μικροκοσμογονίας και των συγγραφέων επιστημονικής φαντασίας. Η ύπαρξή τους ή μη, ήταν από καιρό ένα από τα μεγαλύτερα ζητήματα της Αστρονομίας, όμως δεν υπήρχαν τεχνικά μέσα με αρκετή ισχύ για να εντοπιστούν. Οι ανακαλύψεις όμως της δεκαετίας του 1990 άλλαξαν ριζικά το σκηνικό: Το 1992 ανακαλύφθηκαν οι πρώτοι τέτοιοι πλανήτες, να περιφέρονται γύρω από τον πάλσαρ PSR 1257+12, από τους Αλεκσάντερ Βόλσταν και Frail. Το 1995 ανακαλύφθηκαν οι πρώτοι εξωηλιακοί πλανήτες γύρω από ένα συνηθισμένο αστέρα όπως ο Ήλιος (τον 51 Πηγάσου), από τους Μισέλ Μαγιόρ και Ντιντιέ Κελόζ, οι οποίοι για αυτή τους την ανακάλυψη κέρδισαν το βραβείο Νόμπελ φυσικής για το 2019.

Διαστημικά σώματα με τα ακριβή χαρακτηριστικά εξωηλιακών πλανητών φαίνεται να υπάρχουν και εκτός των ηλιακών συστημάτων και πιθανολογείται πως οι ελεύθεροι αυτοί πλανήτες ακολουθούν διαφορετικό μοντέλο σχηματισμού από αυτό ενός κλασικού πλανήτη που βρίσκεται σε τροχιά.
Όσιρις

Ειδώλιο του Όσιρι, [[Μουσείο Αιγυπτιακών Αρχαιοτήτων Καΐρου|Αιγυπτιακό]], Κάιρο
Ο Όσιρις, (επίσης "Ούζιρις, Αζάρ, Όζιρις, Ουζάρ, Ουεζίρ, Ουζαρέ") του οποίου το όνομα είναι αρχαιοελληνική μεταγραφή της αιγυπτιακής λέξης "Ουεζίρ", εξομοιώθηκε με πολλές θεότητες του ελληνικού πάνθεου, κυρίως δε με τον Διόνυσο και τον Άδη. Όντας αρχικά θεός της φύσης, ενσάρκωση του πνεύματος της βλάστησης, που πεθαίνει κατά το θερισμό και αναγεννάται όταν φυτρώνει ο σπόρος, ο Όσιρις λατρεύθηκε σε ολόκληρη την αρχαία Αίγυπτο ως θεός των νεκρών. Με την ιδιότητα αυτή αναρριχήθηκε μέχρι την πρώτη σειρά του αιγυπτιακού πανθέου. Ο μύθος παρουσιάζει τον Όσιρι ουσιαστικά ως φετίχ μιας κατακτητικής φατρίας, η οποία τον επέβαλε αρχικά στην πόλη Ντζεντού -μεταγενέστερα "Περ-Ουσίρ" και Βούσιρι (αρχαιοελ.)- της Κάτω Αιγύπτου, όπου ο νέος θεός υποκατέστησε τον προηγούμενο κύριο της πόλης, τον Αντζετί. Κατόπιν στην Άβυδο της 'Ανω Αιγύπτου, ο Όσιρις ταυτίστηκε με τον Χεντ Αμεντί ("Khent Amenti"), τον θεό-λύκο της δυτικής νεκρόπολης και έγινε η μεγάλη θεότητα των νεκρών. Εκεί του αποδιδόταν ενίοτε η προσωνυμία Χεντ Αμεντιού ("Khent Amentiou"), «Κύριος των Δυτικών», δηλαδή των νεκρών, που κατοικούσαν εκεί όπου δύει ο ήλιος. Ο Όσιρις μαζί με τον Σέραπη χαρακτηρίζονταν Άζωνοι θεοί.
Πατριδογνωσία

Η Πατριδογνωσία ήταν σχολικό μάθημα που διδασκόταν στο Δημοτικό σχολείο και συνιστούσε εισαγωγή στο μάθημα της Γεωγραφίας στην Ελλάδα. Παρείχε βασικές γνώσεις για τη χώρα, καθώς και στοιχεία για τις ιδιαίτερες περιοχές που ζούσαν οι μικροί μαθητές (όπως το χωριό, ο δήμος και ο νομός).
Αλέξανδρος Χαλκοκονδύλης

Ο Αλέξανδρος Χαλκοκονδύλης ήταν Έλληνας αθλητής στίβου.

Γεννήθηκε στην Αθήνα το 1880 και ήταν αθλητής στίβου του Α.Ο. Αθηνών. Πανελληνιονίκης στα 100 μέτρα, 400 μέτρα στο τριπλούν και στο άλμα εις μήκος. Συμμετείχε στους Ολυμπιακούς αγώνες του 1896 και ήταν ο πρώτος Έλληνας που συμμετείχε σε σύγχρονη ολυμπιάδα. Στις 25 Μαρτίου 1896 συμμετείχε στα προκριματικά των 100 μέτρων που ήταν και το πρώτο αγώνισμα των αγώνων. Στον τελικό των 100 μέτρων τερμάτισε 5ος με 12.8 , ενώ συμμετείχε ακόμα στο μήκος τερματίζοντας 4ος με άλμα 5.74, στο τριπλούν τερμάτισε 6ος και συμμετείχε ακόμα στα προκριματικά των 400 μέτρων χωρίς να καταφέρει να προκριθεί στον τελικό. Σε όλα τα αγωνίσματα έκανε νέο Πανελλήνιο ρεκόρ.
Σπυρίδων Πάτσης

Ο Σπυρίδων Πάτσης (1862 - 13 Ιανουαρίου 1954) ήταν Έλληνας δικηγόρος, πολιτευτής και δήμαρχος Αθηναίων.
Ρυθμιστικό διάλυμα

Ρυθμιστικό διάλυμα είναι το διάλυμα στο οποίο αν προστεθεί μικρή αλλά υπολογίσιμη ποσότητα ισχυρής βάσης ή ισχυρού οξέος δεν μεταβάλλει το pH του. Το pH δεν μεταβάλλεται ακόμα κι αν το αραιώνουμε με νερό σε όρια. Ένα χαρακτηριστικό ρυθμιστικό διάλυμα είναι αυτό που περιέχει ΝΗ4Cl-NH3.

Τα ρυθμιστικά διαλύματα αποτελούνται από ένα ασθενές οξύ σε μορφή άλατος και τη συζυγή βάση του (πιο κοινή σύνθεση) ή από μια ασθενή βάση πάλι σε μορφή άλατος και το συζυγές οξύ της (λιγότερο κοινή σύνθεση). Έχουν την ικανότητα να διατηρούν τη συγκέντρωση Η+ και ΟΗ- σταθερή, αν αραιωθούν ή προστεθεί σε αυτά μικρή ποσότητα οξέος ή βάσεως.

Τύπος ασθενούς οξέος με ισχυρή βάση: 
formula_1

Τύπος ασθενούς βάσεως με ισχυρό οξύ: 
formula_2
Στεφανιαία καρδιακή νόσος

Στεφανιαία καρδιακή νόσος, ή απλά στεφανιαία νόσος, προκαλείται όταν οι αθηρωματικές πλάκες πληρώνουν, δηλαδή γεμίζουν, στον αυλό των αιμοφόρων αγγείων της καρδιάς, τα οποία ονομάζονται στεφανιαίες αρτηρίες, και εμποδίζουν τη ροή του αίματος στην καρδιά. Αυτό έχει ως αποτέλεσμα τη μειωμένη παροχή οξυγόνου και θρεπτικών ουσιών στους ιστούς της καρδιάς. Η ελάττωση της παροχής οξυγόνου στο μυοκάρδιο προκαλεί κλινικά τη στηθάγχη.

Η στεφανιαία νόσος αποτελεί πλέον την πρωταρχική αιτία θανάτου στις σύγχρονες Δυτικές κοινωνίες. Υπεύθυνη τις περισσότερες φορές για την εμφάνιση της νόσου είναι μια κατάσταση γνωστή με το όνομα αθηρωσκλήρωση, η οποία οφείλεται στην δημιουργία αθηρωματικών πλακών που επικάθονται στο εσωτερικό των στεφανιαίων αρτηριών (των αρτηριών που παρέχουν αίμα στην καρδιά) προκαλώντας έτσι την στένωση του αυλού τους και τη μείωση του παρεχόμενου αίματος.
Η αθηρωματική πλάκα αποτελείται κυρίως από χοληστερόλη, λιπώδη στοιχεία, ινώδη ιστό και ενίοτε από κατά τόπους εναποθέσεις ασβεστίου.

Οι "αθηρωματικές πλάκες" σχηματίζονται από εναποθέσεις λίπους στο τοίχωμα των αρτηριών λόγω κυκλοφορίας στο αίμα υπερβολικών ποσοτήτων λιπών. Η σταδιακή αυτή συσσώρευση, που ονομάζεται "αρτηριοσκλήρυνση", προκαλεί στένωση ή απόφραξη των αγγείων.

Η ρήξη της πλάκας, ή αθηρώματος, και η δημιουργία θρόμβου, που ονομάζεται "αθηροθρόμβωση" αποτελεί αιτία οξέων ισχαιμικών ή στεφανιαίων συνδρόμων. Ο σχηματισμός αποφρακτικού θρόμβου έχει ως αποτέλεσμα την παντελή και παρατεταμένη έλλειψη οξυγόνου στο μυοκάρδιο, η οποία με τη σειρά της προκαλεί νέκρωση του μυοκαρδίου, ή αλλιώς "έμφραγμα".
Βασίλης Καρράς

Ο Βασίλης Καρράς (πραγματικό όνομα: Βασίλειος Κεσογλίδης) (Κοκκινοχώρι Καβάλας, 12 Νοεμβρίου 1953) είναι Έλληνας λαϊκός τραγουδιστής, ένας από τους σημαντικότερους της γενιάς του. Είναι γνωστός ως "Άρχοντας της καψούρας", ως "Βασιλιάς" και ως "Ψυχολόγος", διότι τα τραγούδια του αγγίζουν τους χωρισμένους.
Νεόφυτος Δ΄

Ο Νεόφυτος Δ΄ διετέλεσε Πατριάρχης Κωνσταντινουπόλεως για ένα σύντομο χρονικό διάστημα μεταξύ των ετών 1688 και 1689.

Διετέλεσε Μητροπολίτης Αδριανουπόλεως κατά τα έτη 1644-1686 ή 1688. Εξελέγη Οικουμενικός Πατριάρχης ανατρέποντας τον προκάτοχό του, Καλλίνικο Β΄. Παρέμεινε στο Θρόνο όμως μόνο για πέντε μήνες, διότι επέδειξε δυναστική συμπεριφορά. Έτσι, εκθρονίστηκε και επανήλθε ο Καλλίνικος Β΄.
Αλγέρι

Το Αλγέρι (, Al-Jazāʾir, ) είναι η πρωτεύουσα και μεγαλύτερη πόλη της Αλγερίας. Το 2011, ο πληθυσμός της πόλης εκτιμάται ότι ήταν περίπου 3.500.000 κάτοικοι. Σύμφωνα με εκτιμήσεις, ο πληθυσμός της ευρύτερης μητροπολιτικής πόλης είναι περίπου 5.000.000 κάτοικοι. Το Αλγέρι βρίσκεται στη Μεσόγειο Θάλασσα και στο βόρειο-κεντρικό τμήμα της Αλγερίας. 

Το Αλγέρι βρίσκεται στη δυτική πλευρά ενός κόλπου της Μεσογείου. Το σύγχρονο τμήμα της πόλης είναι χτισμένο σε επίπεδο έδαφος δίπλα στη θάλασσα ενώ το παλιό τμήμα, η παλαιά πόλη των νταήδων, βρίσκεται στον απότομο λόφο πίσω από τη σύγχρονη πόλη και στέφεται από το Κάσμπαχ ή ακρόπολη, 122 μέτρα πάνω από τη θάλασσα. Το Κάσμπαχ και οι δύο αποβάθρες σχηματίζουν ένα τρίγωνο.
Γιοχάνεσμπουργκ

Το Γιοχάνεσμπουργκ (αφρικάανς και αγγλικά: "Johannesburg", , ισιΖουλού: "iGoli", Ξόζα: "iRhawutini"), είναι η μεγαλύτερη και πλέον πυκνοκατοικημένη πόλη στη Νότια Αφρική. Η πόλη ονομάζεται και "Jo'burg", "Jozi" η "JHB" από τους Νοτιοαφρικανούς , το δε Πατριαρχείο Αλεξανδρείας , προκειμένου να ονομάσει τη Μητρόπολη της περιοχής χρησιμοποιεί τον όρο Ιωαννούπολις . Το Γιοχάνεσμπουργκ είναι η πρωτεύουσα της επαρχίας Γκαουτένκ η πλουσιότερη επαρχία της Νότιας Αφρικής, και η μεγαλύτερη μητροπολιτική περιοχή νότια της Σαχάρας. Η πόλη είναι μια από τις 40 μεγαλύτερες μητροπολιτικές περιοχές στον κόσμο. Το Γιοχάνεσμπουργκ δεν ειναι πρωτεύουσα της χώρας αλλά στεγάζει το νοτιοαφρικανικό συνταγματικό δικαστήριο - το ανώτατο δικαστήριο της Νότιας Αφρικής. Το Γιοχάνεσμπουργκ είναι το κέντρο του εμπορίου χρυσού και διαμαντιών. Σύμφωνα με την απογραφή του 2001, ο πληθυσμός της πόλης είναι περισσότερο από τρία εκατομμύρια.

Σημαντικός αριθμός Ελλήνων υπάρχει στην πόλη από το 1895.
Αστέρας νετρονίων

Αστέρας νετρονίων ονομάζεται η μία από τις τρεις μορφές των μόνιμων τελικών υπολειμμάτων της εξέλιξης ενός αστέρα: είναι το ένα είδος «αστρικού πτώματος» (τα άλλα δύο είναι ο λευκός νάνος και η μαύρη τρύπα). Ο αστέρας νετρονίων σχηματίζεται από τη βαρυτική κατάρρευση ενός αστέρα μεγάλης μάζας μετά από μία έκρηξη υπερκαινοφανούς τύπου II, και ίσως τύπων Ia και Ib. Οι αστέρες νετρονίων είναι πολύ μικροί για να ανιχνεύονται στον ουρανό ως άστρα, αλλά βρέθηκε ότι οι θεωρητικές τους ιδιότητες αντιστοιχούν με τις παρατηρούμενες ιδιότητες των ραδιοπηγών πάλσαρ, που ανακάλυψαν οι ραδιοαστρονόμοι το 1967, και έκτοτε ταυτίστηκαν με αυτές. Σε σχέση με τους λευκούς νάνους, οι αστέρες νετρονίων είναι πολύ πιο «εξωτικά» ουράνια σώματα, όπως φαίνεται από τα ακόλουθα ποσοτικά τους χαρακτηριστικά.

Ο μέσος αστέρας νετρονίων έχει μάζα ανάμεσα σε 1,35 και 2,1 ηλιακές μάζες, αλλά η ακτίνα του κυμαίνεται από 10 ως 20 χιλιόμετρα (όπως και οι λευκοί νάνοι, οι αστέρες νετρονίων συρρικνώνονται όταν αυξάνεται η μάζα τους). Επομένως ο όγκος του είναι τρισεκατομμύρια φορές μικρότερος από τον ηλιακό και άρα η μέση πυκνότητα της ύλης του κυμαίνεται από 8×1013 ως 2×1015 γραμμάρια ανά κυβικό εκατοστό. Αυτή είναι η τάξη μεγέθους της πυκνότητας της ύλης μέσα στους πυρήνες των ατόμων, και αυτό πραγματικά συμβαίνει στο εσωτερικό του αστέρα νετρονίων: πρωτόνια και νετρόνια βρίσκονται σε επαφή, όλο το ουράνιο σώμα μπορεί να θεωρηθεί ένας τεράστιος ατομικός πυρήνας και εξαιτίας των νόμων των υποατομικών σωματίων τα περισσότερα ηλεκτρόνια ενώνονται με τα πρωτόνια και μετατρέπονται σε νετρόνια, από όπου και το όνομα των «αστέρων νετρονίων».

Εξ άλλου, καθώς οι κεντρικές περιοχές ενός αστέρα μεγάλης μάζας συμπιέζονται σε μία έκρηξη υπερκαινοφανούς, και καταρρέουν βαρυτικά σε αστέρα νετρονίων, διατηρούν όλη σχεδόν τη στροφορμή τους με βάση την Αρχή διατήρησης της στροφορμής. Επειδή η τελική διάμετρος είναι πάρα πολύ μικρή, η γωνιακή ταχύτητα με την οποία περιστρέφεται ο αστέρας νετρονίων είναι εξαιρετικά υψηλή, φθάνοντας τις δεκάδες περιστροφές το δευτερόλεπτο. Παρόμοια ιλιγγιώδης είναι και η ένταση του βαρυτικού πεδίου στην επιφάνειά του, 200 δισεκατομμύρια ως 3 τρισεκατομμύρια φορές ισχυρότερη από αυτή στην επιφάνεια της Γης. Μέτρο αυτής της βαρύτητας είναι και η ταχύτητα διαφυγής, το μισό περίπου της ταχύτητας του φωτός. Τέλος, επειδή και το μαγνητικό πεδίο «παγώνει» μέσα στην ιονισμένη ύλη καθώς αυτή καταρρέει, η μαγνητική επαγωγή του στην επιφάνεια φθάνει τα 100 εκατομμύρια Τέσλα, δηλαδή περίπου 5 τρισεκατομμύρια φορές αυτή του γήινου μαγνητικού πεδίου, αν και σε μία ειδική κατηγορία μπορεί να φθάσει και το χιλιαπλάσιο αυτού.
Πατριαρχείο Ιεροσολύμων

Το Ελληνορθόδοξο Πατριαρχείο Ιεροσολύμων αποτελεί «πρεσβυγενές» πατριαρχείο του Ορθόδοξου Χριστιανισμού. Ιστορικά, ανάγει την ύπαρξή του στην αρχαιότερη χριστιανική Εκκλησία της Ιερουσαλήμ, η οποία ιδρύθηκε εκεί αμέσως μετά τη σταύρωση και την ανάσταση του Ιησού Χριστού το έτος 33 μ.Χ., και για τον λόγο αυτό αυτοαποκαλείται και «».
Τις πρώτες βάσεις της εκκλησίας της Ιερουσαλήμ έθεσαν οι Απόστολοι με συνέπεια να δεχθεί και τους πρώτους διωγμούς Εβραίων. Πρώτοι μάρτυρες εκείνης της εκκλησίας ήταν ο πρωτομάρτυρας Στέφανος που λιθοβολήθηκε από τους συμπατριώτες του και ο Απόστολος Ιάκωβος ο οποίος έπεσε θύμα των διωγμών των Ιουδαίων κατά των Χριστιανών. Στη «νεόπηκτη» αυτή Εκκλησία από την πρώτη Σύνοδο, γνωστότερη ως Σύνοδος των Αποστόλων διαχωρίστηκε ο Ιουδαϊσμός από τον Χριστιανισμό και ασφαλώς οι σχέσεις του Μωσαϊκού Νόμου από το Ευαγγέλιο.

Το Πατριαρχείο Ιεροσολύμων διαιρεί την πολυκύμαντη ιστορία του σε τρεις μεγάλες περιόδους:
:Α΄ Περίοδος: Από της ίδρυσης μέχρι τη κατάκτηση της Ιερουσαλήμ από τους Άραβες (33 - 638)
:Β΄ Περίοδος: Από της Αραβικής μέχρι της Τουρκικής κατάκτησης (638 - 1517) και
:Γ΄ Περίοδος: Από της Τουρκικής κατάκτησης μέχρι σήμερα. (1517 - σήμερα).

Το Πατριαρχείο Ιεροσολύμων στελεχώνεται από την Ιερά Αγιοταφιτική Αδελφότητα που διέπεται απὸ τους εκκλησιαστικοὺς κανόνες και θεσμοὺς της μοναχικής Πολιτείας. Η σύστασή της ανάγεται στον 4ον αιώνα. Έχει ως ιερή αποστολὴ της την υπεράσπιση της Ορθοδοξίας στην Αγία Γη, την διαφύλαξη και περιφρούρηση των Παναγίων Προσκυνημάτων (που γεννήθηκε, μεγάλωσε, σταυρώθηκε και αναστήθηκε ο Ιησούς Χριστός) και την πνευματικὴ καθοδήγηση του Ορθοδόξου ποιμνίου.